Amulijus

Amulijus () – romėnų mitologijos personažas, Alba Longos karalius. Pasakojama, kad Amulijus buvo kilęs iš Enėjo.

Alba Longos miestą iš pradžių valdė vyresnysis Amulijaus brolis Numitoras, turėjęs dukterį Rėją Silviją. Amulijus paveržė iš brolio Numitoro valdžią, o jo dukterį paskyrė tapti vestale. Visgi Rėja Silvija susilaukusi dvynių – Romulo ir Remo. Jų tėvas buvęs dievas Marsas arba pats Amulijus.

Amulijus įsakęs užmušti Rėją Silviją, o jos vaikus įmesti į Tibro upę. Visgi Romulą ir Remą, padedant dievui Marsui, išgelbėjusi vilkė. Vyresniame amžiuje Romulas ir Remas sužinoję, iš kur kilę, ir išviję Amulijų. Valdžią jie vėl grąžinę Numitorui.Aleksandra Veličkienė. „Antikos mitologijos žinynas“, Kaunas, „Šviesa“, 2008 m. 47 p.

 Išnašos 

Kategorija:Romėnų mitologija